
Nr. 22/708


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea Ordonanţei Guvernului nr.7/2001 privind impozitul pe venit, aprobată cu modificări şi completări prin Legea nr.493/2002, cu care comisia noastră a fost sesizată în fond cu adresa Biroului Permanent nr.514 din 10 noiembrie 2003.

	PREŞEDINTE,

Prof. dr. Florin Georgescu

RAPORT

asupra propunerii legislative pentru modificarea Ordonanţei Guvernului nr.7/2001 privind impozitul pe venit, aprobată cu modificări şi completări prin Legea nr.493/2002
Cu adresa nr.514 din 10 noiembrie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea Ordonanţei Guvernului nr.7/2001 privind impozitul pe venit, aprobată cu modificări şi completări prin Legea nr.493/2002.
La întocmirea raportului s-a avut în vedere avizul Comisiei pentru muncă şi protecţie socială, precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

Prezenta propunere legislativă are ca obiect de reglementare modificarea art.10 alin.(1) din Ordonanţa Guvernului nr.7/2001 privind impozitul pe venit, aprobată prin Legea nr.493/2002, cu modificările şi completările ulterioare.
Potrivit prevederilor constituţionale, propunerea legislativă face parte din categoria legilor ordinare.

In urma examinării propunerii legislative pentru modificarea Ordonanţei Guvernului nr.7/2001 privind impozitul pe venit, aprobată cu modificări şi completări prin Legea nr.493/2002, în şedinţa din 3 februarie 2004, comisia a hotărât, cu unanimitate de voturi, respingerea, întrucât aceasta a rămas fără obiect de reglementare. Ordonanţa Guvernului nr.7/2001 privind impozitul pe venit şi Legea nr.493/2002 au fost abrogate prin Legea nr.571/2003 privind Codul fiscal, art.298 pct.24.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


 Consilieri parlamentari:

               Onete Alexandru

               Bărdiţă Mariana

